Džordža V krasts

Džordža V krasts () ir dabas apgabals Austrumantarktīdā, D'Irvila jūras krastā. Stiepjas no Eldena raga rietumos (142°02′E﻿) līdz Hadsona ragam austrumos (153° 45' E). Krasts austrumos robežojas ar Otsa krastu, rietumos — ar Adelijas krastu un tiek pieskaitīts Viktorijas Zemei. Galvenie Džordža V krasta ģeogrāfiskie objekti ir Kuka šelfa ledājs rietumos no Mosona pussalas, kā arī divi ievērojami šļūdoņi ar to veidotām ledāju mēlēm — Ninisa glečers un Merca glečers.

Krastu izpētīja un aprakstīja austrāliešu antarktiskā ekspedīcija Daglasa Mosona vadībā (1911—1914) un nosauca Lielbritānijas karaļa Džordža V vārdā par Karaļa Džordža V Zemi (King George V Land).USGS GNIS Vēlāk reģiona ģeogrāfisko nosaukumu sakārtošanas rezultātā to pārdēvēja par Džordža V krastu.Across King George V Land

Krasta rietumos Denisona ragā atrodas austrāliešu vasaras lauka nometne Keipdenisona (saukta arī «Komonveltbeja» vai «Mosona būdas»).

 Atsauces 


Kategorija:Antarktīdas krasti
Kategorija:Austrumantarktīda
Kategorija:Viktorijas Zeme